Source: https://www.uusisuomi.fi/kotimaa/251561-hallitus-vahvisti-sote-muutokset-valinnanvapaus-siirtyy-vuoteen-2022-notifikaatiota?ref=tuoreimmat
Timestamp: 2018-09-23 08:37:29+00:00
Document Index: 14643094

Matched Legal Cases: ['kko ', 'kko ', 'kko ', 'kko ', 'kko ', 'kko ']

Hallitus vahvisti sote-muutokset: Valinnanvapaus siirtyy vuoteen 2022 – Notifikaatiota ei tehdä | Uusi Suomi
"Tästä eteenpäin uudistuksen eteneminen on vahvasti eduskunnasta kiinni", ministeri Annika Saarikko sanoi tiedotustilaisuudessa.
Hallituksen esittämä soten aikataulutus.
Hallituksen ilmoituksen mukaan valinnanvapauden piiriin kuuluvat sosiaali- ja terveyskeskukset aloittaisivat toimintansa maakunnissa tammikuussa 2022, eli vuotta myöhemmin kuin aiemmin suunniteltiin. Kuitenkin maakunta voisi halutessaan aloittaa sote-keskusten toiminnan jo vuonna 2020, jos se täyttää tarvittavat kriteerit ja hakee lupaa tähän. Hallituksen mukaan monet maakunnat olisivat halukkaita aikaistamaan valinnanvapautta.
– Suurin osa maakunnista on valmiita toteuttamaan [muutoksen] aikataulussa tai jo varhennetusti, Saarikko kertoi tiedotustilaisuudessa.
– Nyt valinnavapaus tulee voimaan vuosina 2020–2022, oikeusministeri Antti Häkkänen (kok.) muotoili korostaen aikaistamisen mahdollisuutta.
Lue lisää: Kokoomusministerit hehkuttavat: ”Valinnanvapaus toteutuu”
Muutoksia tulee myös sote-palveluiden järjestämisestä vastaavien maakuntien rahoitukseen eli perälautaan, jolla on tarkoitus varmistaa maakuntien rahoitus tilanteessa, jossa riittävien sosiaali- ja terveyspalvelujen turvaaminen perusrahoituksella muuten vaarantuisi.
Taloudellisissa vaikeuksissa olevan yksittäisen maakunnan tukemista koskevat säännökset muutettaisiin kokonaisuudessaan, hallitus kertoo. Hallituksen mukaan lisärahoitusta voitaisiin myöntää yksittäiselle maakunnalle hakemuksen perusteella tai valtion aloitteesta.
Merkittävänä muutoksena rahoituspykäliin kirjattaisiin toimet niin sanotun järjestelmäongelman varalta. Valtion olisi korotettava maakuntien rahoitusta kokonaisuutena tilanteessa, jossa rahoituksen taso todettaisiin useissa maakunnissa riittämättömäksi. Tällöin korotus koskisi kaikkia maakuntia.
– Rahoitusta korotettaisiin, jos maakuntien rahoituksen taso vaarantaisi riittävien sosiaali- ja terveyspalvelujen turvaamisen vähintään kahdeksassa maakunnassa tai maakunnissa, joiden asukasluku on yhteensä enemmän kuin 40 prosenttia koko maan asukasluvusta, hallitus kertoo.
Kuitenkin hallituksen esittämä maakuntien tiukka menokehys pysyy pääasiallisesti entisessä muodossaan.
Ei EU-notifikaatiota
Hallitus pitää kiinni kannastaan, että EU:n valtiontukisääntely ei ole ristiriidassa valinnanvapauslakiesityksen kanssa. Hallitus ei aio tehdä asiasta niin sanottua notifikaatiota EU:n komissiolle. Hallituksen mukaan komission virkamieslähteet ovat ilmoittaneet, että myöskään komissio ei notifikaatiota halua.
– Mikään EU-maa ei ole järjestelmäänsä notifioinut, Saarikko sanoi tilaisuudessa.
Hallitus sanoo, että se on ”varmistanut valinnanvapausmallin suhteen EU:n valtiotukisääntelyyn, kuten perustuslakivaliokunta lausunnossaan edellyttää”.
– Maakunnan liikelaitoksen sosiaali- ja terveyskeskukselle maksettavat korvaukset olisivat kaikilta osin yhdenvertaisia yksityisille toimijoille maksettavien korvauksien kanssa. Lisäksi maakunnalla olisi mahdollisuus antaa maakunnan liikelaitokselle palveluvelvoite, johon sovellettaisiin EU-oikeuden SGEI-sääntelyä (yleisen taloudellisen edun palveluita koskevaa sääntelyä), hallitus kertoo tiedotteessaan.
– Näillä säännöksillä ja muilla lakiesityksessä jo olevilla kilpailuneutraliteetin takaavilla säännöksillä varmistettaisiin, ettei maakunnan liikelaitokselle muodostu EU:n valtiontukisääntöjen vastaista tukea.
Hallituksen tänään julkistamat korjausesitykset ovat vastine eduskunnan perustuslakivaliokunnalle, joka nosti lausunnossaan esiin hallituksen esityksen ongelmia. Korjausesitykset on maanantaina esitelty eduskunnan sote-valiokunnalle, jonka mietinnön pohjalta eduskunta tulee sote-uudistuksesta äänestämään.
Saarikko korosti, että perustuslakivaliokunta esitti monia merkittäviä huomautuksia, mutta ne eivät koskeneet ”lain rakenteellisia ratkaisuja”. Tämä on erona edelliseen sote-yritykseen, joka kaatui perustuslakivaliokunnan kriittiseen lausuntoon.
– Toisin kuin viime kesänä, muutokset eivät koske valinnanvapauden perustyökaluja, Saarikko totesi.
Saarikko sanoi puheenvuorossaan, että hallitus on nyt pääosin tehnyt sote-työnsä.
– Tästä eteenpäin uudistuksen eteneminen on vahvasti eduskunnasta kiinni.
Hallitus on julkaissut sote-vastineeseensa liittyvän muistion. Itse vastine julkistetaan kokonaisuudessaan tiistaina, jolloin eduskunnan sote-valiokunta myös järjestää aiheesta julkisen kuulemisen.
Annika Saarikko, Antti Häkkänen
Suomen viralliset Keletapit (Sipilä, Orpo ja Soini) ovat vihdoin jakaneet soten sopivankokoisiin siivuihin. https://www.youtube.com/watch?v=4hWR-Ryr5Qk
18.6.2018 16:42
Keskusta-puolue mainittiin muistaakseni myös radion katseluohjelmassa "Tämän kirosanan haluaisin kuulla". https://www.youtube.com/watch?v=vyhJA05s4sQ
18.6.2018 16:49
Onko siis sittenkin niin, että Kepu saa maakunnat mutta Kokoomuksen ajama valinnanvapaus siirtyy hämärään tulevaisuuteen?
Jos tässä keskusta onki toteuttamassa EU:n aluejakoa.
18.6.2018 18:24
Jos? Nuts.
Kepun lypsyautomaatti viritetty! Nyt vain maksajien etsintään! Ainiin, eihän niitä enää ole piisalle....
Ja eikun lypsimet kiinni ja antaa maidon pulputa Teppo Oikarille vaikka kahvimaidoksi.
18.6.2018 17:59
Skenaario alkaa hahmottumaan: Kepu ajaa maakuntapäätöstä ja Kokoomus valonnanvapautta. Demarit etunenässä sanovat että jos heidät valitaan pääministeripuolueeksi niin he mitätöivät valinnanvapauslainsäädännön. Maakuntauudistus on, jos sen toimeenpano pääsee käynnistymään, vaikeasti talaisin vedettävä kokonaisuus. Kepu saa kepuloutua itselleen omansa ja Kokoomus jää soittelemaan kakkosviulua ilman valinnanvapautta. Koko uudistuksen kolme kulmakiveä jää saavuttamatta mutta kaikki luottavat siihen että poliittinen muisti kestää vain yhden vaalikauden.
Eduskunnasta pitää löytyä sen verran "munaa" ettei lakeja hyväksytä ellei perusedellytykset täyty.
Esko Ahon reformi alkaa syntyä sittenkin. Onnittelut pahvihatuille.
Siis jos maakunnalla on osaava valmius se voi aloittaa jo sotekeskukset valinnan vapauksineen 2020 ja jos ei ole se voi siirtyä vuoteen 2023 ta jopa myöhemmäksi. Että näin se menee kun hallitus osaa toimia.
Suomessa on ollut valinnan vapaus osalle kansaa jo kymmeniä vuosia.Sote uudistuksen tarkoitus on tuoda se kaikkien ulottuville.Harkitusti , valvotusti ja kustannustehokkaasti.
Vaan on tyhjää puhetta koko valinnanvapaus. Miten kukaan voi tietää 6 kk eteenpäin mikä olisi oikea valinta? Tietysti sitten on eri juttu, jos valinta onkin ideologinen yksityinen-julkinen-linjalla, mutta terveydenhuollosta piti kuitenkin olla kysymys.